CELEX: 32010R0514
Language: et
Date: 2010-06-15
Title: Komisjoni määrus (EL) nr 514/2010, 15. juuni 2010 , milles käsitletakse Pediococcus pentosaceuse (DSM 16244) kasutamise lubamist söödalisandina kõikide loomaliikide puhul  (EMPs kohaldatav tekst)

16.6.2010   
            
            
               ET
            
            
               Euroopa Liidu Teataja
            
            
               L 150/42
            
         KOMISJONI MÄÄRUS (EL) nr 514/2010,
   15. juuni 2010,
   milles käsitletakse Pediococcus pentosaceuse (DSM 16244) kasutamise lubamist söödalisandina kõikide loomaliikide puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadile loa andmiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Pediococcus pentosaceuse (DSM 16244) lubamist kõikide loomaliikide söödalisandina, mis tuleb klassifitseerida söödalisandite kategooriasse „tehnoloogilised lisandid”.
            
         
               (4)
            
            
               Euroopa Toiduohutusameti (edaspidi „toiduohutusamet”) 3. veebruari 2010. aasta arvamuses (2) on öeldud, et Pediococcus pentosaceus (DSM 16244) ei mõju kahjulikult loomade ja inimeste tervisele ega keskkonnale ning et selle preparaadi abil on võimalik silo tootmist parandada. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (5)
            
            
               
                  Pediococcus pentosaceuse (DSM 16244) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2010); 8(2):1502.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavaid ühikuid (CFU) orgaanilise aine kg kohta
               
            
                  
                     Tehnoloogiliste lisandite kategooria. Funktsionaalrühm: silokonservandid
                  
               
            
                  1k2101
               
               
                  —
               
               
                  
                     Pediococcus pentosaceus (DSM 16244)
               
               
                  
                               
                           
                           
                              Lisandi koostis:
                              
                                 Pediococcus pentosaceuse (DSM 16244) preparaat, mis sisaldab lisandit vähemalt 4 × 1011 CFU/g
                           
                        
                               
                           
                           
                              Toimeaine kirjeldus:
                              
                                 Pediococcus pentosaceus (DSM 16244)
                           
                        
                               
                           
                           
                              Analüüsimeetod (1):
                              
                                           
                                       
                                       
                                          Kvantifitseerimine: pindkülvimeetod MRS agariga temperatuuril 37 °C (EN15786:2009)
                                       
                                    
                                           
                                       
                                       
                                          Määramine: impulssvälja-geelelektroforeesi (PFGE) meetod.
                                       
                                    
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur ja säilivusaeg.
                           
                        
                              2.
                           
                           
                              Lisandi eraldi kasutamise minimaalne kogus on 1 × 108 CFU/kg orgaanilises aines.
                           
                        
                              3.
                           
                           
                              Kasutajate ohutus: Käitamisel soovitatakse kasutada hingamiselundite kaitseid ja kindaid.
                           
                        
               
                  6. juuli 2020
               
            
         (1)  Analüüsimeetodite üksikasjad on kättesaadavad ühenduse tugilabori veebilehel: www.irmm.jrc.ec.europa.eu/crl-feed-additives